Peste en plae | Mossel Bay Advertiser
Saans as die son sak, gooi ek my luike oop na die warm dag om die soel aandlug te verwelkom.
Journalist Cornelle Carstens | Tuesday, 09 February 2021, 12:01
Foto: Cornelle Carstens
RUBRIEK - Dié woord proe soos yskoue chardonnay op jou tong. Dit ruik na vars kabeljou op die kole. Dit lyk soos die blink pad van die volmaan op die nat sand tydens 'n laataand wandeling. En dit klink soos die harmonieuse gesang van krieke.
"Dis nou die hoeveelste nag..." My vriendin se stem is so skril soos die krieke wat beide van ons uit die slaap hou. Die skool het pas begin en die drankverbod, was nog nie opgehef nie.
In nie een van ons huise is daar keldervoorraad nie. Ons koop maar soos die geleentheid hom voordoen. Dus om onder die omstandighede 'n knertsie te maak as teenvoeter vir slapeloosheid, was onmoontlik.